Vienošanās Nr.1
par grozījumiem 27.12.2024. Līgumā Nr. ŠN 2024/137
par liftu un pacēlāju tehnisko apkalpošanu un remontu
	
Rīgā
	
Elektroniskā dokumenta parakstīšanas datums ir
                    pēdējā pievienotā droša elektroniskā paraksta un  laika zīmoga datums



VSIA „Šampētera nams”, vienotais reģistrācijas Nr.50003000771, tās valdes locekles Kristīnes Krūmiņas personā, kura rīkojas uz sabiedrības statūtu pamata (turpmāk – Pasūtītājs), no vienas puses, un 
SIA “Schindler lifts”, reģistrācijas Nr. 50003109841, tās valdes priekšsēdētāja Aivijus Čerauskas un valdes locekļa Pāvela Jefimova personā, kuri rīkojas uz statūtu pamata (turpmāk – Izpildītājs), no otras puses,  

a) ņemot vērā, ka Pasūtītājs ir uzstādījis divus jaunus pacēlājus šādās adresēs: Valdemāra ielā 38 k-1, Rīgā (Cibes Lift AB/Cibes A 5000) un Fridriķa ielā 9, Rīgā (ProfTehLift Ltd/A400), kuriem ir nepieciešams nodrošināt tehnisko apkopi un remonta iespējas atbilstoši ražotāja instrukcijām;
b) ņemot vērā, ka saskaņā ar 2024. gada 27. decembrī noslēgto iepirkuma līgumu Nr. 2024/137 "Par liftu un pacēlāju tehnisko apkalpošanu un remontu" (turpmāk – Līgums) un tā 1.3. punktu, Pasūtītājam ir tiesības objektīvu iemeslu dēļ samazināt vai palielināt liftu/pacēlāju skaitu, kā arī mainīt Līgumā noteikto objektu skaitu;
c) pamatojoties uz Izpildītāja iesniegto 28.03.2025. Finanšu piedāvājumu par divu jaunu iekārtu tehnisko apkalpošanu, Līguma 8.2.3. apakšpunktu, kas paredz attiecīgo grozījumu iespēju, Publisko iepirkumu likuma 61.panta trešās daļas 1.punktu,
noslēdz šādu vienošanos (turpmāk – Vienošanās):
1. Papildināt Līgumu ar 1.2.7.apakšpunktu šādā redakcijā:
“1.2.7. Fridriķa iela 9, Rīga.”

2. Izteikt Līguma 2.3.punkta pirmo teikumu šādā redakcijā:
“2.3. Kopējā maksa mēnesī, par mēneša laikā pilnīgi un pienācīgā kvalitātē sniegtajiem tehniskās apkalpošanas pakalpojumiem ir EUR 427,00 (četri simti divdesmit septiņi eiro un 00 centi) bez PVN.”

3. Puses vienojas, ka pacēlāju - Valdemāra ielā 38 k-1, Rīgā, (Cibes Lift AB/Cibes A 5000) un Fridriķa ielā 9, Rīgā, (ProfTehLift Ltd/A400), tehnisko apkalpošanu ikmēnesi un remontdarbus pēc Pasūtītāja pieprasījuma Izpildītājs nodrošina saskaņā ar Tehnisko specifikāciju (1.pielikums) un Izpildītāja Finanšu piedāvājumu (2.pielikums), kas pievienoti kā pielikumi pie šīs Vienošanās.
4. Visi pārējie Līguma noteikumi, kas nav grozīti ar šo Vienošanos, paliek spēkā un ir saistoši Pusēm līdz pilnīgai saistību izpildei.
5. Vienošanās stājas spēkā ar tās abpusējas parakstīšanas brīdi un ir spēkā līdz visu Līgumā noteikto saistību izpildei.
6. Pie Vienošanās tās parakstīšanas brīdī ir pievienoti šādi pielikumi: 1.pielikums “Tehniskā specifikācija” un 2.pielikums “Izpildītāja Finanšu piedāvājums”.
7. Vienošanās sagatavota latviešu valodā elektroniska dokumenta veidā uz 2 (divām) lapām un parakstīta elektroniski ar drošu elektronisko parakstu, kas satur laika zīmogu. Vienošanās ar tās pielikumiem ir uzskatāma par Līguma neatņemamu sastāvdaļu.



8. Pušu rekvizīti
	PASŪTĪTĀJS
VSIA „Šampētera nams”

Reģistrācijas Nr. 50003000771
Juridiskā adrese: Ventspils iela 53-2, 
Rīga, LV-1002
Tālr. […]
E-pasts: […]
Banka: […]
Kods: […]
Konts: […] 


Valdes locekle
___________________________             Kristīne Krūmiņa

	IZPILDĪTĀJS
SIA “Schindler lifts”

Reģistrācijas Nr. 50003109841
Juridiskā adrese: Ventspils iela 50 k-6,
Rīga, LV-1002
Tālr. […]
E-pasts: […]
Banka: […]
Kods: […]
Konts: […]


Valdes priekšsēdētājs 
_________________________________ 
Aivijus Čerauskas


Valdes loceklis 
_________________________________
Pāvels Jefimovs 





ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



A.Brikmane
agate.brikmane@sampeteranams.lv 


